stanford-oval/wikipedia huggingface dataset:
ZSU-23-4
תיאור

המערכת, המותקנת על-גבי שילדת GM-575 (שילדה למטרות כלליות) משולבת ברכיבים מטנק PT-76 כוללת ארבעה תותחי AZP-85 בקוטר 23 מ"מ המקוררים על ידי נוזלים ומקושרים למכ"ם רכישה ועקיבה מסוג RPK-2 גאנדיש המספק מידע למחשב בקרת האש. קוטר אנטנת התוף של המכ"ם הוא 1 מטר, וניתן לקפלה אם רוצים להקטין את גובה הכלי. מערכת אופטית זמינה אף היא לצוות לשימוש באווירת לוחמה אלקטרונית. בגרסאות מאוחרות של השילקה ניתן להתקין תותח חלופי (זוג תותחי 2A38M בקוטר 30 מ"מ) ומכ"ם שונה. הרכב שוקל 20.5 טון, בעל טווח של 450 ק"מ ומהירות מרבית של 50 קמ"ש. בנוסף לתותח ניתן להתקין על גג הרכב פוד של שישה טילי קרקע-אוויר מסוג SA-18, או טילי SA-16 על צדי הרכב.
לכל תותח יש קצב ירי של 1,000 פגזים לדקה, ולארבעת התותחים יש קצב מצטבר של 4,000 פגזים לדקה. כדי למנוע חימום יתר, קצב הירי מופחת לצרורות של 50 פגזים לתותח, ולכן מגבילים את קצב האש של השילקה ל-200 פגזים לדקה. אם התותחים התחממו יתר על מידה, הם ימשיכו לירות גם אם המפעיל הפסיק ללחוץ על ההדק. הצריח מיוצב לחלוטין ומאפשר ירי תוך כדי תנועה, אך דיוק הירי פוחת בכחצי כאשר בתנועה. טווח ההגבהה הוא בין -4° ל-+85°. טווח הירי האופקי המרבי הוא 7 ק"מ, וטווח הירי האנכי הוא 5.1 ק"מ. טווח הירי האפקטיבי נגד מטוסים הוא בין 2 ל-2.5 ק"מ. בתקיפת מטרות קרקעיות, הטווח האפקטיבי שלו הוא 2 ק"מ.
מכ"ם הגאנדיש פועל בטווח התדרים J, ומסוגל לגלות כלי טיס במרחק 20 ק"מ. המכ"ם מסוגל לעקוב אחר המטרה וקשה יחסית לגלות אותו. אולם, מתחת לגובה של 60 מטר (200 רגל), המכ"ם מציג החזרי שווא רבים. למרות זאת, טייסים מחשיבים את השילקה למערכת נשק מסוכנת מאוד.
הצוות של השילקה מורכב מארבעה אנשים: מפקד, נהג, תותחן ומפעיל מכ"ם.
פריסה

על-פי תורת-הלחימה הסובייטית, צוותה מחלקה של ארבע שילקות לכל גדוד ממוכן או שריון בשילוב עם סוללת SA-6 לטווח בינוני וסוללת SA-9 לטווח קצר. בשל העובדה שהשילקה היא מערכת פגיעה יחסית, השילקות נמצאות בדרך-כלל קרוב לחזית הלחימה אך מאחורי הכוח העיקרי. בדרך כלל פועלות השילקות בצמדים, כאשר יחידה אחת נמצאת במרחק 150 ל-200 מטר מהשנייה.
תפוצה

השילקה נכנסה לשימוש במדינות הבאות: אלג'יריה, איראן, אנגולה, אפגניסטן, בולגריה, ברית המועצות, הודו, הונגריה, וייטנאם, ירדן, לאוס, לוב, מצרים, ניגריה, עיראק, פולין, פרו, קוריאה הצפונית, סומליה, סוריה, קובה, תימן.
לאפגניסטן יוצאה גרסה של השילקה ללחימה קרקעית ממנה הוסר המכ"ם. הסרת המכ"ם אפשרה הכפלת כמות התחמושת הזמינה לירי.
לפחות תשע שילקות נפלו שלל בידי צה"ל במהלך מלחמת לבנון הראשונה, ולמשך תקופה קצרה אף ניסו בחיל-האוויר להכניס אותן לשירות במערך הנ"מ, אך הרעיון ננטש לבסוף. כיום מופעלות חלקן ביחידת ביום האויב המשמשת לאימון טייסים בהתמודדות עם הגנה אווירית.
הערות שוליים

↑  Jeffrey L. Speer, Anti-Radiation Missiles And The AH-1W Cobra In The SEAD Role, Global Security. 1993
| רק"מ מדינות הגוש הסובייטי לאחר מלחמת העולם השנייה |
| --- | --- | --- |
| טנקים | T-84 Oplot-M • T-90 • T-84 • T-80 • T-72 • IT-1 • T-64 • T-62 • PT-76 • T-55 • T-10 • ארמטה T-14 |  |
| נגמ"שים | BTR-152 • BTR-94 • BPM-97 • BTR-90  • BTR-80 • BTR-70 • BTR-60 • BTR-40 • BTR-4 • BTR-3 • BTR-D • BTR-50 • MT-LB |  |
| נגמ"שי לחימה | BMPT • BTR-T • BMD-3 • BMD-2 • BMD-1 • BMP-3 • BMP-2 • BMP-1 • ‏T-15 ארמטה |  |
| תותחים מתנייעים | 2S1 גווזדיקה • ‏SO-152 • ‏2S4 טולפן • ‏2S5 גיאטסינט-S • ‏2S7 פיון • ‏2S9 נונה • ‏2S19 MSTA‏ • ‏‏2S23 נונה-SVK • ‏2S25 Sprut-SD • ‏2S31 וונה • ‏ASU-57 • ‏ASU-85 • ‏A-222 ברג |  |
| ארטילריה רקטית | BM-14 • ‏BM-21 גראד • ‏BM-24 • ‏BM-25 • ‏BM-27 אוראגן • ‏TOS-1 • ‏BM-30 סמרץ' |  |
| טילי קרקע-קרקע | 2K6 לונה • 9K52 לונה-M • ‏OTR-21 טוצ'קה • OTR-23 אוקה • 9K720 איסקנדר • K-300P בסטיון-P |  |
| רק"ם נ"מ | ‏SA-22 • SA-19  • ZSU-23-4 • ZSU-57-2 • BTR-152A\D\E • BTR-40A |  |
| מערכות קרקע-אוויר | SA-4 • ‏SA-6 • ‏SA-8 • ‏SA-9 • ‏‏SA-10 • ‏SA-11 • ‏‏SA-12 • ‏SA-13 • ‏SA-15 • ‏SA-17 • ‏SA-19 • ‏‏SA-20 • ‏‏SA-21 • ‏‏SA-22 |  |
| --- | --- |
בקרת זהויות :  NLI: 987007574823105171  LCCN: sh2013002450  NKC: ph907895 
ZSU-23-4 שילקה
‏ZSU-23-4 שילקה בתצוגה במוזיאון הרוסי להיסטוריה צבאית
ישעיהו ארנרייך

ישעיהו ארנרייך הוא איש ציבור חרדי־ישראלי, שהיה ראש מועצת עמנואל וסגן ראש עיריית בית שמש וחבר מועצת העיר מטעם אגודת ישראל.
ביוגרפיה

נולד לפנחס ארנרייך, עסקן חסיד גור, וממקימי העיר עמנואל. סבו הוא יצחק גרשטנקורן ממייסדי העיר בני ברק וראש העיר הראשון שלה. התחנך במוסדות חסידות גור.
בשנת 2003, לקראת הבחירות לרשויות המקומיות בישראל, התמודד לראשות מועצת עמנואל ונבחר.
לקראת הבחירות בשנת 2008 עבר לבית שמש והוצב ברשימת אגודת ישראל כנציג חסידות גור. משנת 2010 כיהן כיושב ראש תאגיד המים העירוני "מי שמש". ביולי 2024 הודיע לראש העיר שמואל גרינברג על סיום תפקידו כיו"ר תאגיד מי שמש
אחרי הבחירות לרשויות המקומיות בישראל (2013) קיבל את תיק החינוך בעיריית בית שמש.
ב־2016 נעצר ונחשד בחקירה להטיית מכרזים. תיק החקירה נסגר במאי 2018.
אחרי הבחירות לרשויות המקומיות בישראל (2018) נכנסה אגודת ישראל לקואליציה של ראש העיר הנבחרת עליזה בלוך, בניגוד לעמדתה של דגל התורה. ארנרייך קיבל שוב את תיק החינוך, ומונה לסגן ראש העיר בשכר למחצית הקדנציה ברוטציה עם שמעון גולדברג.
לא התמודד בבחירות למועצת בית שמש בפברואר 2024.
הערות שוליים

↑  JDN, מקים ויו”ר תאגיד ‘מי שמש’ ישעיהו ארנרייך הודיע על סיום תפקידו, באתר JDN, ‏30.07.24
↑  אריאל ליבא, ‏המשטרה: נסגר התיק נגד חבר המועצה החרדי ישעיהו ארנרייך, באתר כיכר השבת, 4 במאי 2018
↑  צפו: מועצת עיריית בית שמש אישרה את מינוי ארנרייך לסגן ראש העיר באתר לדעת
↑  חברי המועצה היוצאים: הרב ישעיהו ארנרייך מסיים את תפקידו בעירייה, באתר שוס ניוז, ‏20 במרץ 2024
מרגרט פלוי וושבורן

| --- | --- |

 לידה:  25 ביולי 1871 ארצות הברית ניו יורק,מדינת ניו יורק, ארצות הברית
 פטירה:  29 באוקטובר 1939 (בגיל 68) ארצות הברית פוקיפסי, ארצות הברית
 מקום לימודים:  אוניברסיטת קורנל  מכללת ואסר 
 מנחה לדוקטורט:  אדוארד טיצ'נר
 מוסדות:  אוניברסיטת קורנל  מכללת ואסר  אוניברסיטת סינסינטי 
 
מרגרט פלוי וושבורן (באנגלית: Margaret Floy Washburn;‏ 25 ביולי 1871 – 29 באוקטובר 1939), הייתה פסיכולוגית אמריקאית מובילה בתחילת המאה ה-20, שנודעה בעיקר בזכות עבודתה הניסיונית בהתנהגות בעלי חיים ובפיתוח תיאוריה מוטורית. היא האישה הראשונה בעלת דוקטורט בפסיכולוגיה (1894), האישה השנייה, אחרי מרי וויטון קלקינס, שכיהנה כנשיאת האגודה האמריקנית לפסיכולוגיה (1921); והאישה הראשונה שנבחרה לאגודת הפסיכולוגים הניסויים. סקר שפורסם בשנת 2002, שנעשה ב"סקירתה של הפסיכולוגיה כללית", דירג את וושבורן במקום ה-88 ברשימת הפסיכולוגים המצוטטים ביותר במאה ה-20, יחד עם ג'ון גרסיה, ג'יימס ג'יי גיבסון, דייוויד רומלהארט, לואי ליאון ת'רסטון ורוברט ס. וודוורת'.
קריירה מקצועית

וושבורן היוותה דמות מרכזית בתחום הפסיכולוגיה בארצות הברית בעשורים הראשונים של המאה ה-20, מה שתרם באופן מהותי להתפתחות הפסיכולוגיה כמדע וכמקצוע מלומד. היא תרגמה לאנגלית את "המערכות האתיות" של וילהלם וונדט. וושבורן השתמשה במחקרים הניסיוניים שלה אודות התנהגות וקוגניציה של בעלי חיים, כדי להציג את הרעיון שלה, על-פיו, אירועים נפשיים (ולא רק התנהגותיים) הם תחומים פסיכולוגיים לגיטימיים וקריטיים למחקר, בספרה The Animal Mind" (1908)". העניין כמובן עמד מנגד לדוקטרינה שנקבעה בפסיכולוגיה האקדמית, לפיה הנפש לא ניתנת לצפייה ולכן לא מתאימה לחקירה מדעית רצינית.
מלבד עבודתה הניסיונית של וושבורן, היא קראה רבות וכן הסתמכה על ניסויים צרפתיים וגרמניים של תהליכים נפשיים עמוקים יותר, תוך שהיא מציינת כי הם שזורים בתנועות פיזיות טנטטיביות. היא ראתה בתודעה תופעה של עירור ועיכוב של פריקה מוטורית. וושבורן הציגה תיאוריה מוטורית שלמה בספרה "תנועה ודמיון נפשי" (1916,"Movement and Mental Imagery"). במהלך שנות ה-20 של המאה ה-20, היא המשיכה לצבור נתונים ניסיוניים מרחבי העולם כדי לבסס את הטיעון שלה. היא נשארה מעוגנת בעקרונות ההתנהגותיים אך המשיכה לטעון למען הנפש בתהליך הזה. וושבורן לקחה רעיונות מכל אסכולות החשיבה הגדולות בפסיכולוגיה, הכוללות את הביהביוריזם, סטרוקטורליזם, פונקציונליזם, וכן את פסיכולוגיית הגשטאלט, אך דחתה את התיאוריות הספקולטיביות יותר של פסיכודינמיקה כחולפות. במחקר הפסיכולוגי הנוכחי, ניתן לראות הדים להתעקשותה של וושבורן כי התנהגות היא חלק מחשיבה בגישת מערכות דינמיות בה משתמשת תלן וסמית' (1994) כדי להסביר את התפתחות הקוגניציה בבני-אדם.
חיבוריה של וושבורן משתרעים על פני 35 שנים וכוללים כ-127 מאמרים בנושאים רבים הכוללים תפיסה מרחבית, זיכרון, אסתטיקה ניסיונית, הבדלים אינדיבידואליים, פסיכולוגיה של בעלי חיים, רגש ותודעה רגשית. בתקופות שונות בקריירה שלה, הייתה היא עורכת ב-"American Journal of Psychology", "Psychological Bulletin", "Journal of Animal Behavior", "Psychological Review" ו-"Journal of Comparative Psychology". מ-1909 עד 1910, ומאוחר יותר מ-1925 עד 1928, וושבורן שימשה כנציגת הפסיכולוגיה באגף לפסיכולוגיה ואנתרופולוגיה של המחקר הלאומי. היא הפכה לנשיאה ה-30 של איגוד הפסיכולוגים האמריקאי ב-1921, תואר כבוד באותה תקופה. השאיפה להיות נשיאת איגוד הפסיכולוגים האמריקאי הייתה אחד החלומות הגדולים שלה כשגדלה. בשנת 1927, היא נבחרה לסגנית נשיא ויו"ר יחידה 1 (פסיכולוגיה) של האגודה האמריקאית לקידום המדע. בשנת 1929, היא נבחרה לוועדה הבין-לאומית לפסיכולוגיה. וושבורן הייתה הפסיכולוגית הראשונה והמדענית השנייה שנבחרה לאקדמיה הלאומית למדעים ב-1931. באותה שנה, היא כיהנה כנציגת ארצות הברית בקונגרס הבין-לאומי לפסיכולוגיה בקופנהגן.
תרומות לפסיכולוגיה > מוח החיה

עבודתה הידועה ביותר של וושבורן, ואולי תרומתה המשמעותית ביותר לפסיכולוגיה, הייתה ספר הלימוד המשפיע שלה "The Animal Mind: A Textbook of Comparative Psychology". הספר פורסם במקור בשנת 1908, וריכז מחקרים על עבודה ניסיונית בפסיכולוגיה של בעלי חיים. מגוון הספרות המחקרית בספרה היה ניכר ורוחבי, והביא לכדי ביבליוגרפיה הכוללת 476 כותרים במהדורה הראשונה, שאף גדלה ל-1683 כותרים במהדורה הרביעית. "המוח של החיה" ("The Animal Mind") כיסה מגוון של פעילויות מנטליות, החל מהחושים והתפיסה, כולל שמיעה, ראייה, תחושה קינסתטית וטקטאלית. בפרקים המאוחרים יותר, הספר התמקד בתודעה ובהליכים נפשיים עמוקים יותר. עם זאת, המוקד העיקרי של הספר הוא התנהגות בעלי חיים.
ראוי לציין את התבססות המחקרים בספרה על מגוון מינים של בעלי חיים. בעידן בו מחקר בבעלי חיים נשלט על ידי חולדות, וושבורן מתייחסת ללא פחות מ-100 מינים, כולל נמלים, דבורים, זחלים, חתולים, תרנגולות, צדפות, ג'וקים, פרות, סרטנים, כלבים, שפיריות, תולעי אדמה, פילים, זבובים, צפרדעים, דגי זהב, חגבים, חזירים, סרטני פרסה, מדוזות, עלוקות, עכברים, דגיגים, קופים, יונים, פייקונים, פלנרים, חיפושיות תפוחי אדמה, דביבונים, סלמנדרות, כלניות ים, קיפודי ים, תולעי משי, חלזונות, עכבישים, צבים, צרעות, חיפושיות מים וכן חולדות. ואכן, וושבורן מקדישה פרק שלם לנפשה של החיה הפשוטה ביותר, האמבה.
ראוי לציין גם את פרקי המבוא שלה, בהם מפורטות שיטות לפירוש תוצאות מחקר בבעלי חיים. למרות שהייתה זהירה באשר לייחוס משמעויות אנתרופומורפיות להתנהגות בעלי חיים, והבינה כי לעולם לא ניתן למדוד את תודעת החיות באופן ישיר, היא התנגדה לחוסר ההתייחסות המוחלט לתודעה של הביהביוריזם המחמיר, ושאפה להבין כמה שיותר תופעות נפשיות של בעלי חיים. היא הציעה שנפשות החיות מכילות מבנים נפשיים הדומים לאלו של בני האדם ולכן הציעה שתודעה של בעלי חיים אינה שונה מבחינה איכותית מחיי הנפש האנושיים. ככל שהדמיון במבנה ובהתנהגות הנוירואנטומיים בין בעלי חיים לבני אדם גדול יותר, כך ניתן היה להסיק יותר לגבי התודעה. במילותיה:
"ההיכרות שלנו עם המוח של בעלי חיים נשענת על אותו בסיס כמו ההיכרות שלנו עם המוח של חברינו: שניהם נגזרים על ידי מסקנות מהתנהגות נצפית. הפעולות של חברנו דומות למעשים שלנו, ולכן אנו מסיקים מהן כמצבים סובייקטיביים לשלנו: פעולות החיות דומות פחות לשלנו, אבל ההבדל הוא במידה, לא בסוג... איננו יודעים היכן מתחילה התודעה בעולם החי. אנחנו יודעים היכן היא בוודאי שוכנת – בעצמנו; אנו יודעים היכן היא קיימת מעבר לכל ספק סביר – באותם בעלי חיים בעלי מבנים הדומים לשלנו, אשר מתאימים את עצמם במהירות ללקחי הניסיון. מעבר לנקודה זו, ככל הידוע לנו, היא עשויה להתקיים בצורות פשוטות ופשוטות יותר עד שנגיע לרמה הנמוכה ביותר מבין היצורים החיים."
"המוח של החיה" ("The Animal Mind") הוצא במספר גרסאות, ב-1917, 1926 ו-1936, ונשאר ספר הלימוד הסטנדרטי של פסיכולוגיה השוואתית במשך כמעט 25 שנה, אם כי כ-80% מהחומר מהמהדורה הראשונה נשמר במהדורות הבאות. בהשוואה למהדורות מאוחרות יותר, המהדורות המוקדמות כיסו בהרחבה עדויות אנקדוטיות. למהדורה הרביעית נוסף פרק על רגשות.
תרומות לפסיכולוגיה > תיאוריה מוטורית

התיאוריה המוטורית של וושבורן ניסתה למצוא בסיס משותף בין המסורת הסטרוקטורליסטית של המנטור שלה, טיצ'נר, שהתמקדה אך ורק בתודעה לבין ההשקפה העולה של הביהביוריזם, אשר דחתה את התודעה לטובת פעולות גלויות. התיאוריה המוטורית של וושבורן טענה כי ניתן לייחס כל מחשבה לתנועות הגוף. על פי התיאוריה שלה, תודעה מתעוררת כאשר תנועה או נטייה לתנועה, מעוכבת חלקית על-ידי נטייה לתנועה אחרת. בנוכחות אובייקט, החושים יוצרים ממנו רושם, כולל ראייה, תחושה וכו'. העניין מלווה בתחילתה של תנועה, לכיוון האובייקט או ממנו. חפצים שונים מעוררים תחושות שונות של מוכנות מוטורית. כאשר האובייקט אינו נוכח, הזיכרון מעורר מחדש את התחושות הללו. הלמידה מורכבת מחיבור של תנועות למערכת של סדרות ושילובים קבועים. כאשר שתי תנועות נקשרות ברצף מהיר, תחושת התנועה מהתנועה הראשונה מפיחה את התנועה הבאה, ובכך מתחילה את סדרת התנועות. רעיונות מאורגנים באותו אופן. החשיבה הופכת לנגזרת של תנועות הידיים, העיניים, מיתרי הקול ושרירי הגזע. לסיכום:
"בעוד שהתודעה קיימת ואיננה סוג של תנועה, יש לה כבסיס הכרחי תהליכים מוטוריים מסוימים, ו...המובן היחיד שבו אנו יכולים להסביר תהליכים מודעים, הוא על-ידי לימוד החוקים השולטים בתופעות המוטוריות הבסיסיות הללו". '
וושבורן הציגה תיאוריה זו בכמה מיצירותיה העיקריות, כולל במאמרים המוקדמים שלה ובפרקים שהיא תרמה למספר אוספים, בהם "Feelings and Emotions: The Wittenberg Symposium and Psychologies of 1930". עם זאת, התיאוריה הוצגה באופן ברור ומובהק ביותר, בעבודה שהיא החשיבה כמשמעותית ביותר – "Movement and Mental Imagery: Outlines of a Motor Theory of the Complexer Mental Processes".
ראו גם

התנהגות בעלי חיים
האגודה האמריקנית לפסיכולוגיה
מרי ויטון קלקינס
אדוארד טיצנר
לקריאה נוספת

Dallenbach, K.M. (1940). Margaret Floy Washburn: 1871–1939, American Journal of Psychology, 53, 1–5.
Martin, M. F. (1940). "The Psychological Contributions of Margaret Floy Washburn". The American Journal of Psychology. 53 (1): 7–18.
Furumoto, L., & Scarborough E. (1987). Placing women in the history of comparative psychology: Margaret Floy Washburn and Margaret Morse Nice. In E. Tobach (Ed.) Historical perspectives and the international status of comparative psychology (pp. 103–117). Hillsdale, NJ: Lawrence Erlbaum Associates.
Goodman, E.S. (1980). Margaret F. Washburn (1871–1939): First woman Ph.D. in psychology. Psychology of Women Quarterly, 5, 69–80.
Martin, M. F. (1940). The psychological contributions of Margaret Floy Washburn. American Journal of Psychology, 53, 7–18.
O'Connell, A. G., & Russo, N. F. (Eds.). (1990). Women in psychology: A bio-bibliographic source book. West Port, CN: Greenwood Press, Inc.
Pillsbury, W. B. (1940). "Margaret Floy Washburn (1871–1939)". Psychological Review. 47 (2): 99–109.
Russo, N. F., & O'Connell, A. N. (1980). Models from our past: Psychology's foremothers. Psychology of Women Quarterly, 5, 11–54
Scarborough, E. & Furumoto, L. (1987). Untold lives: The first generation of American women psychologists. New York: Columbia University Press.
Thelen, E., & Smith, L. B. (1994). A dynamic systems approach to the development of cognition and action. Cambridge, MA: Bradford Books/MIT Press
Washburn, M. F. (1932). Some recollections. In C. Murchison (Ed.), History of psychology in autobiography (Vol. 2, pp. 333–358). Worcester, MA: Clark University Press.
הערות שוליים

↑  "Margaret Floy Washburn: 1921 APA President". American Psychological Association. נבדק ב-19 בנובמבר 2012. {{cite web}}:  (עזרה)
↑  Boring, Edwin G. (1938). "The Society of Experimental Psychologists: 1904–1938". American Journal of Psychology. 51: 420. doi:10.2307/1415667. JSTOR 1415667.
↑  Haggbloom, Steven J.; Warnick, Renee; Warnick, Jason E.; Jones, Vinessa K.; Yarbrough, Gary L.; Russell, Tenea M.; Borecky, Chris M.; McGahhey, Reagan; Powell III, John L.; Beavers, Jamie; Monte, Emmanuelle (2002). "The 100 most eminent psychologists of the 20th century". Review of General Psychology. 6 (2): 139–152. doi:10.1037/1089-2680.6.2.139.
1 2 3 4 5 6 7 8 9 10 11 12 13 14 15  Karl M. Dallenbach, [https://brocku.ca/MeadProject/Washburn/Dallenbach_1940.html Margaret Floy Washburn
1871–1939 American Journal of Psychology], brocku.ca, ‏1940
↑  Washburn, M. F. (1928). Emotion and Thought: A Motor Theory of their Relations. In M. L. Reymert, Feelings and Emotions: The Wittenberg Symposium. Worcester, MA: Clark University Press. pp. 104–115
↑  Washburn, M. F. (1930). A system of motor psychology. In C. Murchison, Psychologies of 1930. Worcester, MA: Clark University Press.
↑  Washburn, M. F. (1916)Movement and Mental Imagery: Outlines of a Motor Theory of the Complexer Mental Processes. Boston, MA: Houghton Mifflin Company.
| --- | --- |
בקרת זהויות :  NLI: 987007314855505171  BnF: cb125010801 (data)  GND: 1282763091  ISNI: 0000 0000 8148 713X  LCCN: n88603030  MGP: 224701  NDL: 00537164  NLA: 35592489  NTA: 072852364  SNAC: w69k4kzk  SUDOC: 034234446  Trove: 1007344  VIAF: 69034781   WorldCat (עם VIAF): 69034781 
מרגרט וושבורן
מרגרט פלוי וושבורן
עבודתה הידועה "The Animal Mind: A Textbook of Comparative Psychology"
דנה לב

| --- | --- |
אין תמונה חופשית
 לידה:  18 במרץ 1995 (בת 29) ונצואלה ונצואלה
 מדינה:  ישראל ישראל
 תקופת הפעילות:  מ-2013
 עיסוק:  שחקנית טלוויזיה • זמרת
 פרופיל ב-IMDb
 
דאנה לב (נולדה ב-18 במרץ 1995) היא שחקנית, זמרת, כותבת שירים ומלחינה ישראלית.
ביוגרפיה

לב נולדה בוונצואלה במהלך שליחות במקום מטעם עבודתו של אביה, דורון לב, במשרד החוץ. בשנת 2001 התגוררה לב בריו דה ז'ניירו שבברזיל כחלק משליחות נוספת מטעם משרד החוץ, אולם לאחר שאביה נפטר מדום לב פתאומי, שבה לישראל.
בשנת 2010 עברה משפחתה להתגורר בנס ציונה, שם למדה במגמת המוזיקה בתיכון "בן-גוריון".
קריירה

בשנת 2013 השתתפה בעונה הראשונה של תוכנית המציאות "אקס פקטור ישראל". באודישן שרה לב את השיר "ים הרחמים" של קובי אפללו, אך לא הצליחה להגיע לשלב הנבחרת.
בשנים 2017–2019 שיחקה בסדרת הנוער "כדברא" ששודרה בערוץ ניקלודיאון בyes בתפקיד אביגיל גבע.
בשנת 2017 זכתה דנה לב בטקס נבחרי הילדים מטעם האתר "פרוגי" בתואר השחקנית האהובה לשנת 2017.
בשנת 2020 שיחקה בתפקיד ראשי בעונה השנייה של סדרת הדרמה היומית "תאג"ד" ב-yes, בה גילמה את יסמין.
ביוני 2020 פתחה בקריירה מוזיקלית, כשהוציאה את הסינגל "טיפשה טיפשה". בסוף אוגוסט של אותה השנה הוציאה סינגל נוסף בשם "גבר אמיתי".
באוגוסט 2021 הוציאה את הסינגל השלישי שלה בשם "טבעת".
בסוף 2020 הצטלמה לסרט קצר בשם "פראי" של הבמאי מתן יניב.
בשנת 2021 שיחקה תפקיד משני בסרט "רסיסים" של היוצרת החרדית דינה פרלשטיין ובנוסף גילמה את דנה בסדרה "מנגן ושר" שעלתה ב-yes. באותה שנה לב הצטלמה לסדרת נוער בשם "מיוחדת" שעלתה בכאן חינוכית, שם גילמה את נועה.
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 2017–2019 | כדברא | אביגיל | תפקיד ראשי, עונות 1–3, ניקלודיאון |
| 2020 | תאג"ד | יסמין | תפקיד ראשי, עונה 2, YES |
| 2021 | מנגן ושר | דנה | תפקיד משני, YES |
| 2022 | מיוחדת | נועה ארבל | תפקיד משני, כאן חינוכית |
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 2020 | פראי | מריה | סרט קצר |
| 2021 | רסיסים (חרדי) | מירי | הסרט צולם בעברית ובאנגלית |
פרסים ומועמדויות

| שנה | פרס | קטגוריה | פרויקט | מעמד |
| --- | --- | --- | --- | --- |
| 2017 | נבחרי השנה של פרוגי | שחקנית אהובה בסדרת נוער | "כדברא" | זכייה |
| 2022 | נבחרי השנה של פרוגי | שחקנית אהובה בסדרת נוער | "מיוחדת" | מועמדות |
חיים אישיים

בספטמבר 2022 התארסה לבן זוגה דור בר. השניים נישאו בפברואר 2023.
השניים התגרשו באותה בשנה.
הערות שוליים

↑  ידידותי לסביבה, באתר עיתון כל נס ציונה, 3 במרץ 2017, עמוד 60
↑   X Factor ישראל - דנה לב - ים הרחמים, סרטון  באתר יוטיוב (אורך: 1:50)
↑  דנה לב, יומן הכדברא: דנה לב נפרדת מהדמות דרך השיער, באתר פרוגי, 3 באפריל 2019
↑  הכוכבת של תאג"ד מנס ציונה, באתר "פורטל נס ציונה שלי – MYZiona", ‏18 בדצמבר 2019
↑  משה אבוטבול, הסלבס שהשיקו את קריירת המוזיקה בזמן הקורונה, באתר פרוגי, 21 ביולי 2020
↑   דנה לב - טיפשה טיפשה, סרטון  באתר יוטיוב (אורך: 3:34)
↑  מערכת mako מוזיקה, ‏דנה לב - טיפשה טיפשה, באתר ‏מאקו‏, 11 ביוני 2020
↑   דנה לב - גבר אמיתי, סרטון  באתר יוטיוב (אורך: 3:33)
↑  נועם ארבל, גבר אמיתי: דנה לב מרגשת בסינגל שני, באתר פרוגי, 31 באוגוסט 2020
↑   דנה לב - טבעת (Prod by. Roby Fayer), סרטון  באתר יוטיוב (אורך: 3:47)
↑  מערכת mako מוזיקה, ‏קודם כל זמרת: דנה לב מציגה את "טבעת", באתר ‏מאקו‏, 1 באוגוסט 2021
↑   טקס נבחרי השנה של פרוגי 2017, סרטון בערוץ "אתר הנוער פרוגי", באתר יוטיוב (אורך: 19:02)
↑  מיקי לוין, ‏ביום האהבה: כוכבת הסדרה תאג"ד נישאה לבחיר ליבה, באתר מעריב אונליין, 15 בפברואר 2023
| 0 | 1 | 2 |
| --- | --- | --- |
| הקודם: | פרסי נבחרי השנה של פרוגי - שחקנית אהובה בסדרת נוער  2017: דנה לב (כדברא) | 2018: קים אור אזולאי (אילת, אינסטה בייב) |
| --- | --- |
בקרת זהויות :  NLI: 987010489267905171  VIAF: 30153237746529210597   WorldCat (עם VIAF): 30153237746529210597
צפרא כץ

| --- | --- |

 לידה:  1 בדצמבר 1961 (בת 62) חולון, ישראל 
 מדינה:  ארצות הברית
 מקום מגורים:  רדווד סיטי, קליפורניה ברוקליין, מסצ'וסטס
 השכלה:  תואר ראשון במנהל עסקים תואר J.D במשפטים, אוניברסיטת פנסילבניה
 מקצוע:  אשת עסקים
 מעסיק:  אורקל, Donaldson, Lufkin & Jenrette 
 תפקיד:  מנכ"לית חברת אורקל
 מפלגה:  המפלגה הרפובליקנית
 בן זוג:  גל תירוש
 
צפרא כץ (באנגלית: Safra Catz; נולדה ב-1 בדצמבר 1961) היא מנהלת אמריקאית יהודיה ילידת ישראל. מכהנת כמנכ"לית של תאגיד אורקל העולמי. היא האישה ה-19 בהשפעתה בעולם על פי דירוג 100 הנשים המשפיעות בעולם של פורבס לשנת 2021.
קורות חיים

כץ נולדה וגדלה בחולון, ובגיל 6 עברה עם משפחתה לברוקליין שבמסצ'וסטס. אביה הוא פרופסור לפיזיקה. היא בעלת תואר ראשון מבית הספר למנהל עסקים וורטון של אוניברסיטת פנסילבניה ותואר J.D (אנ') במשפטים מבית הספר למשפטים של אוניברסיטת פנסילבניה.
כץ שימשה במספר תפקידי מפתח בבנקאות העולמית מאז 1986. היא מילאה תפקידים בכירים בבנקים להשקעות בעולם, בהם דונלדסון לופקין וג'נרט (Donaldson, Lufkin & Jenrette) שבו עבדה מאז 1997.
את דרכה באורקל החלה באפריל 1999, ובאוקטובר 2001 צורפה לדירקטוריון החברה. בינואר 2004 מונתה לנשיאת החברה, ובנובמבר 2005 מונתה גם לסמנכ"ל הכספים של החברה, תפקיד בו כיהנה עד ספטמבר 2008, ושוב החל מאפריל 2011. היא הייתה הכוח המניע בהשתלטותה של אורקל על חברת PeopleSoft, במחיר של 10.3 מיליארד דולר.
במאי 2008 מונתה לכהונה בת שלוש שנים בדירקטוריון בנק ההשקעות HSBC.
בשנת 2009 נבחרה למקום ה-16 בדירוג הנשים החזקות ביותר בעולם במגזין הכלכלי פורבס. באותה שנה גם דורגה על ידי מגזין פורצ'ן כאישה ה-12 בהשפעתה בעולם העסקים.
בשנת 2010 נמנתה כאישה בעלת השכר הגבוה ביותר בארצות הברית (כ-42 מיליון דולר בשנה). הונה האישי הוערך בכ-670 מיליון דולר ב-2017.
ב-18 בספטמבר 2014 אורקל הודיעה כי צפרא כץ ומארק הנד יחליפו את המנכ"ל לארי אליסון שהודיע על פרישתו.
לאחר הבחירות לנשיאות ארצות הברית 2016 מונתה על ידי הנשיא הנבחר דונלד טראמפ לחברה בצוות המעבר הנשיאותי.
ב-11 בדצמבר 2017 פורסם כי בפברואר 2018 תצטרף כץ לדירקטוריון חברת וולט דיסני.
במרץ 2018 פורסם שכץ היא אחת המועמדות להחליף את הרברט ריימונד מקמאסטר בתפקיד היועצת לביטחון לאומי של ארצות הברית.
ב-2022 הוערכה עלות שכרה השנתית של כץ בתפקידה כמנכלי"ת אורקל ב-138 מיליון דולר. נכון ל-2024 היא האשה היחידה ברשימת המנהלים עם השכר הגבוה ביותר בוול סטריט.
כץ נשואה לגל תירוש ולהם שני ילדים.
הערות שוליים

↑  The World's 100 Most Powerful Women, פורבס
1 2 3 4 5 6  סופי שולמן, "ישראל תוצף בהשקעות כשתיגמר המלחמה. המשקיעים רק מחכים ליציבות", באתר כלכליסט, 14 בנובמבר 2024
↑  צפרא כץ באתר פורבס
↑  רעות מרים כהן, גם באמריקה: בעלת השכר הגבוה ביותר מרוויחה חצי ממקבילה הגברי, באתר כלכליסט, 5 באוקטובר 2011
↑  Forbes, Safra Catz
↑   נדן פלדמן, לארי אליסון פורש מראשות אורקל; הישראלית צפרא כץ מונתה למנכ"ל משותף, באתר TheMarker‏, 18 בספטמבר 2014
↑   הישראלית הבכירה ביותר בהיי-טק העולמי מצטרפת לצוות המעבר של טראמפ, באתר TheMarker‏, 16 בדצמבר 2016
↑   סוכנויות הידיעות, הישראלית הבכירה ביותר בהיי-טק העולמי מצטרפת לדירקטוריון דיסני, באתר TheMarker‏, 11 בדצמבר 2017
↑  דיווח בארה"ב: ישראלית לשעבר מועמדת לתפקיד היועצת לביטחון לאומי, באתר ynet, 2 במרץ 2018
סמדר שפי

| --- | --- |

 לידה:  1963 (בת 61 בערך) 
 מקום לימודים:  האוניברסיטה העברית בירושלים 
 תחום יצירה:  אוצרות, ביקורת אומנות
 
סמדר שפי היא מבקרת אמנות, חוקרת של אומנות ותרבות עכשווית ואוצרת עצמאית. היא ייסדה את CACR - המרכז לאמנות עכשווית רמלה (2019 - 2024) והייתה האוצרת הראשית שלו.
לאורך השנים צברה ניסיון רב בהצגה בחללים היסטוריים בהם בית ביאליק, בית האמנים בירושלים, המרכז לאומנות עכשווית רמלה ובריכת הקשתות. בלוג ביקורת האמנות הדו-לשוני שלה, "החלון", פעיל מ-2012.